Diari Oficial de la Generalitat Valenciana


Sumari del DOGV 4023, del 18-06-2001 (2001/5873)

DECRET 101/2001, de 12 de juny, del Govern Valencià, pel qual s'aprova la concessió d'un aval de la Generalitat Valenciana a l'empresa pública Ciutat de les Arts i de les Ciències, SA.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5873


Data del document
:   12-06-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * empresa pública
    * garantia

DECRET 101/2001, de 12 de juny, del Govern Valencià, pel qual s'aprova la concessió d'un aval de la Generalitat Valenciana a l'empresa pública Ciutat de les Arts i de les Ciències, SA. [2001/A5873]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, l'article 36 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, estableix que la Generalitat Valenciana podrà prestar avals, durant aquest exercici, per a les operacions de crèdit que concerten les entitats o empreses públiques i entitats firals de la Comunitat Valenciana, així com per a garantir els instruments financers emesos per Fons de Titulització d'Actius promoguts per aquelles, fins a un límit de 060.566.420.090 de pessetes (545.222.682 d'euros). L'aval que s'aprova per mitjà d'aquest decret està dins del límit esmentat.
  
Així mateix, l'esmentada Llei d'Hisenda Pública estableix en l'article 84, modificada per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, que la Tresoreria de la Generalitat Valenciana podrà acordar la renúncia al benefici d'excussió establit en l'article 1830 del Codi Civil.
  
Actualment, la Generalitat Valenciana està procedint a completar el finançament del projecte de la Ciutat de les Arts i de les Ciències de València, formalitzat en octubre de 1999.
  
Per això, caldrà atorgar a favor de Ciutat de les Arts i de les Ciències, SA, un aval de la Generalitat Valenciana destinat a garantir parcialment i, en principi, transitòriament, l'ampliació del finançament esmentat.
  
D'acord amb això, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 12 de juny de 2001,
  
DECRETE
  
Article 1
  
Autoritzar el conseller d'Economia, Hisenda i Ocupació a concedir a l'empresa pública Ciutat de les Arts i les Ciències, SA, un aval per l'import de fins a 12.716.722 d'euros de principal (59.375.879.913 pessetes de principal), destinat a garantir parcialment l'ampliació del finançament formalitzada el 18 d'octubre de 1999 entre l'empresa esmentada i diverses entitats financeres.
  
L'aval es concedirà per a tota la vigència de la nova operació de finançament, però serà automàticament cancel·lat en el mateix moment en què s'inscriguen en el corresponent Registre de la Propietat, a favor de l'empresa pública Ciutat de les Arts i les Ciències, SA, els immobles propietat de la Generalitat Valenciana previstos en el conveni de col·laboració firmat entre ambdues parts el 30 de març de 1999.
  
El termini de vigència de l'autorització per a la concessió de l'aval acabarà el 31 de desembre de 2001.
  
Així mateix, s'autoritza el conseller d'Economia, Hisenda i Ocupació per a atorgar avals destinats a garantir obligacions derivades de la utilització d'instruments financers de cobertura, vinculats a l'ampliació de l'operació de préstec a què es refereix el primer paràgraf d'aquest article.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, en l'atorgament de l'aval a què es refereix l'article anterior, es renunciarà al benefici d'excussió recollit en l'article 1830 del Codi Civil.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que estableix el present decret i la Llei d'Hisenda Pública de la Generalitat Valenciana i altra normativa d'aplicació.
  
València, 12 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET